KP «VODOVOD» AD

 S R B A C

Broj: 714/24

Datum:­ 17.04.2024.god.

Na osnovu člana 272. Zakona o privrednim društvima („Sl.glasnik RS“, br.127/08, 58/09, 100/11, 67/13, 100/17, 82/19 i 17/23), člana 7. Zakona o javnim preduzećima („Sl.glasnik RS“, br.75/04 i 78/11) i člana 55. u vezi sa članom 31.Statuta KP «Vodovod» AD Srbac, Nadzorni odbor KP «Vodovod» AD Srbac na 20. (dvadesetoj) redovnoj sjednici održanoj dana 16.04.2024.godine donio je

**O D L U K U**

**O SAZIVANJU XX (DVADESETE) REDOVNE SJEDNICE**

**SKUPŠTINE AKCIONARA KP „VODOVOD“ AD SRBAC**

**I**

SAZIVA SE XX (dvadeseta) redovna sjednica Skupštine akcionara KP „Vodovod“ AD Srbac za **četvrtak 30.05.2024.godine** sa početkom **12 časova.**

Sjednica će se održati u sali br. 2 u zgradi Opštine Srbac.

Ukoliko se iz opravdanih razloga XX (dvadeseta) redovna sjednica ne održi u terminu iz podtačke 1 ove tačke, ponovljena sjednica će se održati 13.06.2024.godine sa početkom u 12 časova.

**II**

Za XX (dvadesetu) redovnu sjednicu Skupštine akcionara predlaže se sljedeći:

 **DNEVNI RED**

1.Izbor radnih tijela Skupštine akcionara i to:

 1.1. Komisije za glasanje,

 1.2. Zapisničara,

 1.3. Dva ovjerivača zapisnika;

2.Razmatranje i donošenje odluke o izboru i imenovanju predsjednika Skupštine akcionara KP „Vodovod“ AD Srbac;

3.Razmatranje i usvajanje Izvoda iz zapisnika sa XIX (devetnaeste) redovne sjednice Skupštine akcionara,

4.Razmatranje i usvajanje Izvještaja o poslovanju KP „Vodovod“ AD Srbac za 2023.godine,

5.Razmatranje i usvajanje Finansijskih izvještaja KP „Vodovod“ AD Srbac za 2023.godinu;

6.Razmatranje i usvajanje Izvještaja nezavisnog revizora o izvršenoj reviziji finansijskih izvještaja KP „Vodovod“ AD Srbac za 2023.godinu;

7.Razmatranje i usvajanje Odluke o raspodjeli dobiti po godišnjem obračunu za 2023.godinu,

8.Razmatranje i usvajanje Izvještaja o radu Nadzornog odbora KP „Vodovod“ AD Srbac za 2023.godinu,

9.Razmatranje i usvajanje Izvještaja o radu Odbora za reviziju KP „Vodovod“ AD Srbac za 2023.godinu,

10.Razmatranje i usvajanje prijedloga Plana poslovanja KP „Vodovod“ AD Srbac za 2024.godinu,

 11.Donošenje odluke o utvrđivanju visine naknade članovima Nadzornog odbora KP „Vodovod“ AD Srbac za rad u Nadzornom odboru;

12.Donošenje odluke o utvrđivanju visine naknade predsjedniku Skupštine akcionara KP „Vodovod“ AD Srbac;

 **III**

**ZADUŽUJE SE** Uprava KP „Vodovod“ AD Srbac da prijedloge odluka po predočenim tačkama dnevnog reda dostavi zastupnicima kapitala u skladu sa Zakonom i Statutom KP „Vodovod“ AD Srbac.

Pravo učešća i pravo glasa na sjednici Skupštine akcionara ostvaruje se na osnovu Izvještaja Centralnog registra hartija od vrijednosti a.d. Banja Luka sa stanjem na deseti dan prije održavanja XX (dvadesete) redovne sjednice Skupštine akcionara, odnosno na dan 20.05.2024.godine u skladu sa Zakonom i Statutom KP „Vodovod“ AD Srbac.

Materijali za sjednicu objavljuju se na internet stranici KP „Vodovod“ AD Srbac, a akcionari mogu ostvariti uvid u materijale svakog radnog dana od 08:00-12:00 časova u poslovnim prostorijama KP «Vodovod» AD Srbac, ul.11.Novembra br.2 u Srpcu.

Pozivaju se svi akcionari da lično ili putem punomoćnika, odnosno glasanjem pisanim putem uzmu učešće u radu Skupštine akcionara KP „Vodovod“ AD Srbac. Pisana izjava o glasanju dostavlja se u sjedište preduzeća najkasnije jedan dan prije održavanja Skupštine.

 **IV**

 Ova Odluka stupa na snagu danom donošenja.

 Ova odluka se bez prekida objavljuje na službenoj internet stranici banjalučke berze i internet stranici KP „Vodovod“ AD Srbac, oglasnoj tabli Društva i jednom dnevnom listu koji je dostupan na cijeloj teritoriji Republike Srpske.

 PREDSJEDNIK

 NADZORNOG ODBORA

 \_\_\_\_\_\_\_\_\_\_\_\_\_\_\_\_\_

 Živko Mikulić